Abdullah Sani Abdul Hamid

Abdullah Sani Abdul Hamid (lahir 15 Februari 1962) ialah ahli politik Malaysia berketurunan Melayu. Beliau merupakan mantan Ahli Parlimen  selama sepenggal (2018-2022) dan mantan Ahli Parlimen  selama dua penggal (2008-2018). 

Dato’ Abdullah Sani bin Abdul Hamid aktif sebagai seorang ahli politik, aktivis buruh dan tokoh kesatuan sekerja Malaysia. Beliau kini merupakan Pengerusi TEKUN Nasional dan pernah berkhidmat sebagai Ahli Parlimen Kuala Langat serta Ahli Parlimen Kapar di bawah tiket Parti Keadilan Rakyat (PKR).

Dilahirkan di Perak, beliau mendapat pendidikan awal di Sekolah King Edward VII, Taiping. Beliau memiliki Diploma dalam Undang-Undang dan Ijazah Sarjana dalam Sains Politik. Dengan latar belakang yang kukuh sebagai aktivis politik dan ahli kesatuan sekerja, beliau telah lama terlibat dalam memperjuangkan hak serta kebajikan pekerja di Malaysia. Beliau pernah berkhidmat sebagai Pemangku Presiden Kongres Kesatuan Sekerja Malaysia (MTUC) di mana beliau memainkan peranan penting dalam memperjuangkan reformasi buruh dan hak pekerja di peringkat nasional. https://www.malaysiakini.com/news/359262,

Beliau mempunyai enam orang anak hasil perkahwinan terdahulu bersama Halimah Sahat. Salah seorang daripadanya, Noor Atillah Dato’ Abdullah Sani,https://www.freemalaysiatoday.com/category/nation/2024/07/23/selangor-pkr-youth-reshuffled-as-chief-eyeing-central-post yang juga dikenali sebagai Atillah Sani di media sosial, aktif dalam bidang politik. Beliau kini berkhidmat sebagai Majlis Pimpinan Pusat Angkatan Muda Keadilan (AMK) Malaysia bagi penggal 2025–2028, selepas memperoleh undi kedua tertinggi dalam pemilihan parti.https://harapandaily.com/2025/05/24/ini-senarai-penuh-keputusan-pemilihan-pusat-pkr-2025-2028/ https://malaysiagazette.com/2025/09/30/budi95-kritikan-dr-halimah-dangkal-memalukan/

Dato’ Abdullah Sani mula menyertai politik secara aktif melalui Parti Keadilan Rakyat (PKR) dan terpilih sebagai Ahli Parlimen Kuala Langat dalam Pilihan Raya Umum 2008, apabila menewaskan calon daripada Barisan Nasional (BN). Beliau mempertahankan kerusi tersebut dalam Pilihan Raya Umum 2013 dengan majoriti yang lebih besar. Pada tahun yang sama, beliau turut dipilih sebagai Timbalan Presiden Kongres Kesatuan Sekerja Malaysia (MTUC).

Beliau merupakan antara tokoh penting dalam Langkah Kajang 2014, iaitu satu strategi politik dalaman PKR bagi menggantikan Menteri Besar Selangor ketika itu, Tan Sri Abdul Khalid Ibrahim. Selain itu, beliau juga merupakan Ahli Majlis Pimpinan Pusat PKR.

Dalam Pilihan Raya Umum 2018, Dato’ Abdullah Sani berpindah untuk bertanding di kerusi Parlimen Kapar atas tiket PKR dan berjaya memenangi kerusi tersebut. Namun, dalam Pilihan Raya Umum 2022, beliau gagal mempertahankan kerusi berkenaan selepas tewas kepada calon Perikatan Nasional (PN), Halimah Ali, yang pernah berkhidmat sebagai Ahli Majlis Mesyuarat Kerajaan Negeri (EXCO) Selangor semasa pemerintahan Pakatan Rakyat (PR) dari tahun 2008 hingga 2014.

Keputusan Pilihan Raya
+ Dewan Undangan Negeri SelangorTahunKawasan pilihan rayaCalonUndiPeratusLawanUndiPeratusUndi dibuangMajoritiKeluar1999N20 Abdullah Sani Abdul Hamid (KeADILan)12,33346.19%Mad Aris Mad Yusof (UMNO)14,36753.81%26,7002,03475.36%

+ Parlimen MalaysiaTahunKawasan pilihan rayaCalonUndiPeratusLawanUndiPeratusUndi dibuangMajoritiKeluar2008P112  (PKR)26,68750.94%Sulaiman Mohd Karli (UMNO)25,69849.06%52,79298979.37%2013Abdullah Sani Abdul Hamid (PKR)40,98353.09%Sharuddin Omar (UMNO)35,62546.15%78,7265,35888.98%Kottapan Suppaiah (Bebas)4250.55%2018P109 Abdullah Sani Abdul Hamid (PKR)47,73144.99%Abd Rani Osman (PAS)31,42529.62%107,82916,30686.27%Mohana Muniandy Raman (MIC)26,41224.90%Manikavasagam Sundaram (PRM)5250.49%2022Abdullah Sani Abdul Hamid (PKR)53,96934.15%Halimah Ali (PAS)65,75141.61%158,03011,78283.45%Muhammad Noor Azman (UMNO)35,07922.20%Daroyah Alwi (PBM)1,4740.93%Mohd Pathan Husin (PEJUANG)1,0150.64%VP Sivalingam (Bebas)4770.30%Rahim Awang (WARISAN)2650.17%

Anugerah

 50px Darjah Setia Pangkuan Negeri (DSPN) – Dato' (2016)

Rujukan

Kategori:Kelahiran 1962
Kategori:Ahli politik Malaysia berketurunan Melayu
Kategori:Anggota Parti Keadilan Rakyat
Kategori:Ahli Dewan Rakyat, Parlimen Malaysia ke-14
Kategori:Ahli Dewan Rakyat, Parlimen Malaysia ke-13
Kategori:Ahli Dewan Rakyat, Parlimen Malaysia ke-12
Kategori:Projek AliffHaziq